Σαλάτα με πρασινάδες και φρούτα
Σαλάτα με πρασινάδες και φρούτα , γρήγορη εύκολη και δροσιστική ιδανική για ελαφρύ γεύμα.
1 μαρούλι άισμπεργκ, 1 γαλλική σαλάτα, 1 ματσάκι ρόκα, χωρίς τα χοντρά κοτσάνια, 1 ματσάκι μυρώνια (ή μαϊντανός, αν δεν βρούμε), 1 μεγάλο πορτοκάλι, 1 μεγάλο κόκκινο μήλο, καθαρισμένο από φλούδια και σπόρια, σπόροι από 2 ρόδια, 1/2 φλιτζ. τσαγιού φουντούκια χοντροσπασμένα, 1/2 φλιτζ. τσαγιού ξανθές σταφίδες, 5 κουτ. σούπας χυμός πορτοκαλιού (ή κονιάκ, αν είναι να βγάλουμε τη σαλάτα σε γιορτινό τραπέζι), λίγες φλούδες παρμεζάνα, για το γαρνίρισμα, 4 κουτ. σούπας πετιμέζι (ή 3 κουτ. σούπας μέλι θυμαρίσιο), 80 ml λάδι, χυμός 1 πορτοκαλιού, 1 κουτ. σούπας χυμός λεμονιού, 1 κουτ. γλυκού τζίντζερ σκόνη, 1 κοφτό κουτ. γλυκού αλάτι, 1/2 κουτ. γλυκού φρεσκοτριμμένο πιπέρι
Πλένουμε και στεγνώνουμε όλα τα λαχανικά.Κόβουμε φαρδιές λωρίδες τη γαλλική σαλάτα και το άισμπεργκ και τα βάζουμε σε μια ευρύχωρη λεκάνη.Προσθέτουμε τη ρόκα κομμένη και τα μυρώνια ψιλοκομμένα.Κόβουμε το μήλο σε φέτες, τις ραντίζουμε με λίγο λεμόνι για να μη μαυρίσει και το ρίχνουμε στη σαλάτα.Καθαρίζουμε το πορτοκάλι αφαιρώντας και την άσπρη μεμβράνη, το κόβουμε ροδέλες και μετά σε κύβους και το προσθέτουμε στη σαλάτα.Βάζουμε σε ένα μπρίκι τις σταφίδες με το κονιάκ και τις ζεσταίνουμε σιγά σιγά στη φωτιά και μετά τις αφήνουμε σκεπασμένες να το απορροφήσουν όλο.Οταν κρυώσουν τις προσθέτουμε στη σαλάτα.Σε ένα βαζάκι με σφιχτό καπάκι βάζουμε όλα τα υλικά του αρτύματος, τα χτυπάμε καλά να ενωθούν, αδειάζουμε πάνω στη σαλάτα και με 2 κουτάλια την ανακατεύουμε να αρτυθεί καλά.Τη βάζουμε στη σαλατιέρα που θα τη σερβίρουμε, πασπαλίζουμε με τα φουντούκια και σκορπίζουμε από πάνω την παρμεζάνα.Τέλος, ρίχνουμε το ρόδι από πάνω.Συνοδεύουμε με: Νόστιμη, πλούσια σαλάτα, ιδανική για περιστάσεις γιορτινές αλλά και για κάθε μέρα αν είμαστε απαιτητικοί σαλατοφάγοι.Συνδυάζεται μοναδικά με εκλεκτά αλλαντικά (π.χ.λούζα, προσούτο, σαλάμι Λευκάδος) και ψωμί της αρεσκείας μας, αλλά συνοδεύει θαυμάσια ψητά κρεατικά.
Μαρούλι,Μήλο,Πορτοκάλι